Geel Iris - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Huey Geringer on November 8, 2021 at 10:02am
Baie dankie aan elkeen wat by my foto's vertoef, ek waardeer. Geel Iris in die tuine van Dunkeld Estate
Brandpuntafstand : 47.33 mm
Johan Ayres November 8, 2021 at 9:23pm
Pragtige makro. Die Iris is mooi skerp en vertoon pragtig teen die goed geblurde agtergrond. Jy kan baie tevrede wees met hierdie makro foto.
Hennie Cronjé November 8, 2021 at 2:02pm
Dis pragtig! Mooi kleure met goeie eenvoud. Die fokus is ook mooi skerp. Daar is bietjie van 'n halo om die blom (in geel) en die stingel (in groen). Ek vemoed dit het gekom agv die agtergrond wat geblur is op die rekenaar. As mens te na aan die blom en stingel kom, trek dit piksels oor en ontstaan die halo. Daar is twee meniere om dit te oorkom. Die eerste is om met 'n baie klein brush te werk wanneer jy te naby aan die objekte kom, maar steeds moet mens nie te naby kom nie. Die tweede is om die blom met die stingel te selekteer. Dan moet jy die blom wegvat voor jy die agtergrond blur. Dit word met die clone stamp tool gedoen. Dan bestaan die hele foto net uit agtergrond. Daarna paste jy die blom terug en skuif dit reg in posisie. Bietjie omslagtig, maar dit werk goed. Die voorwaarde is net dat die hoofobjek skerp randte moet hê sodat jy die effektief kan selekteer. Welkom terug!!!